# O le Fa’avae mo Agava’a o Tagata Faigaluega a le NDIS

# (The NDIS Workforce Capability Framework)

## O se ta’iala pu’upu’u mo i latou e ‘auai, fa’atasi ai ma tagata faigaluega a le NDIS

Ua tapenaina e le Komisi a le NDIS mo Tulaga Lelei ma le Malupuipuia (The NDIS Quality and Safeguards Commission), le Fa’avae mo Agava’a o Tagata Faigaluega a le NDIS.

Ua fa’aigoaina i lenei ta’iala, o le Fa’avae.

O lo’o galulue le Komisi e atia’e ni a’upega e mafai ai ona fesoasoani i tagata uma, i le fa’aaogaina o lenei Fa’avae, mo le fa’atinoina o galuega fai a le NDIS. O le a maua nei a‘upega i le ‘upega tafa’ilagi a le Fa’avae ua fa’aigoaina o le [Framework website](https://workforcecapability.ndiscommission.gov.au/) pe a mae’a ona tapena.

O lo’o fa’amatala i totonu o lenei ta’iala, vaega tāua e tatau ona e silafia e uiga i le Fa’avae, pe afai o oe o se tagata e ‘auai, po’o se tagata faigaluega.

### O a’u o le tagata ‘auai a le NDIS – e fa’apefea ona ou fa’aaogaina le Fa’avae?

O lo’o fa’amatalaina i le Fa’avae pe fa’apefea ona e fa’atuatuaina au tagata galulue e lagolago ia te oe.

O lona uiga, o a gaioiga e tatau ona faia e i latou o lo’o fa’atinoina ‘au’aunaga ma tagata faigaluega, ae o a fo’i ni amioga talafeagai latou te faia, a’o latou galulue ai ma oe, lou ‘aiga po’o i latou o lo’o tausia oe.

Na fausia mai outou finagalo sa fa’aalia. O lo’o fa’avae i luga o tulaga e pei o au aiā tatau, filifiliga e mafai ona e faia, lou puleaina o lau ‘au lagolago ma i latou o lo’o tausia oe.

E mafai ona e fa’aaogaina lenei Fa’avae i taimi e te talanoa ai i au tagata galulue, ma i latou o lo’o latou fa’atinoina ‘au’aunaga.

E mafai ona fesoasoani ia te oe, e te fa’amatala ai le tulaga o lo’o e mana’omia, ae po’o le a le itu’aiga lagolago e talafeagai ma oe. E mafai fo’i ona fesoasoani atu, e te fa’ailoa atu ai itū e lelei po’o ni itū fo’i e lē talafeagai mo oe.

### O au o le tagata faigaluega a le NDIS – e fa’apefea ona ou fa’aaogaina le Fa’avae?

E tatau ona i ai ni ou agava’a fa’apitoa e te galue ai mo le NDIS. O lona uiga, o nei agava’a e aofia ai ou uiga fa’aalia, tomai ma le silafia e tu’uina atu ai se ‘au’aunaga ma se lagolago lelei.

O nei agava’a e mo i latou uma o lo’o galulue mo le NDIS. E aofia ai galuega i le ofisa, fai togala’au, o e lagolago, foma’i po’o e galulue mo le tausia o le soifua maloloina.

O lo’o fa’amatala i le Fa’avae po’o a tulaga o lo’o fa’amoemoe i latou e ‘auai latou te faia, pe a outou galulue i nei galuega.

E fesoasoani le Fa’avae e fa’aleleia atili lau galue i lau galuega o lo’o faia i le taimi nei, ma nisi galuega a le NDIS e te galue ai i le lumana’i.

Afai o e mafaufau e te fia faigaluega i le NDIS, e mafai ona fesoasoani le Fa’avae ia te oe e te iloa ai, pe fa’amata e manuia tulaga o lou galue ai i lea galuega.

### O a ni tulaga o lo’o fautuaina e le Fa’avae e tatau ona fa’ataunu’u e tagata faigaluega a le NDIS?

E 5 ni vaega tāua e tatau ona fa’atino e tagata faigaluega a le NDIS, pe a latou galulue ma   
tagata ‘auai.

1. **Atina’e le va lelei**

* **feso’ota’i ma galulue fe’oe’oea’i ma tagata ‘auai**
* **fesoasoani i tagata ‘auai ina ia latou silafia ma fa’aaoga a latou aiā tatau**

1. **Silafia lelei a latou galuega**

* **ia malamalama o a latou aga, e ono a’afia ai tagata ‘auai**
* **ia malamalama po’o a tulaga latou te mafai ona fai ma o fea fo’i latou te mana’omia ai se fesoasoani**
* **look va’aia latou lava**

1. **Lagolago filifiliga fai ma le puleaina**

* **malamalama po’o a tulaga e tāua i le tagata ‘auai**
* **malamalama po’o le a le uiga o le soifua lelei mo i latou**
* **lagolago i le tagata ‘auai ina ia faia a latou lava filifiliga**
* **lagolago i latou ina ia faia tulaga latou te manana’o e fai**

1. **Ia mafuta pea ma latou**

* **galue ma le tagata ‘auai ina ia fa’amalieina o latou mana’oga**
* **lagolago ia i latou ina ia mafai ona latou va’aia lo latou soifua manuia ma le saogalemū**

1. **Taga’i i tulaga o lo’o aogā pe lē aogā mo le tagata ‘auai**

* **taga’i po’o lelei le fa’atinoina o galuega lagolago**
* **lagolago tagata ‘auai ina ia mafai ona fa’aali mai tulaga latou te manatu o lo’o lelei ma tulaga e lē o talafeagai**

### O a nisi tulaga o lo’o fa’amatala mai e le Fa’avae?

E tatau ona fa’aaloalogia ma lagolagoina fa’asinomaga. Atonu o lo’o latou mana’omia se silafia e sili atu pe afai o le tagata ‘auai:

* **o se tagata Apoliki ma/po’o se tagata e tupuga mai le motu o Torres Strait**
* **o lana gagana o se gagana e ‘ese mai le Gagana Peretania**
* **o se tagata mai le vaega o LGBTIQA+**

Atonu e mana’omia e nisi o tagata faigaluega tomai lagolago fa’apitoa, e fuafua i le itu’aiga lagolago e mana’omia e le tagata ‘auai. Mo se fa’ata’ita’iga, o se suiga i le tulaga o lo’o e soifua ai, pe mulimulita’ia fo’i se fuafuaga mo le lagolagoina o le soifua manuia po’o tulaga tau le fa’aleleia o amio.

E fesoasoani fo’i le Fa’avae i pulega ma i latou e faia a’oa’oga, ia malamalama pe fa’apefea ona latou lagolagoina tagata faigaluega mo le fa’atinoina o a latou galuega.

### Mo nisi fa’amatalaga:

* **E mafai ona e asiasi atu i la matou ‘upega tafa’ilagi:**

workforcecapability.ndiscommission.gov.au

* **pe imeli mai i le:**

[workforcecapability@ndiscommission.gov.au](mailto:workforcecapability@ndiscommission.gov.au)

* **Pe vala’au mai i le telefoni:**

1800 035 544